N95-maske
En **N95 ansiktsmaske** (engelsk: **N95 mask** eller **N95 respirator**) er et åndedrettsvern med et filter som oppfyller den amerikanske standarden N95 (etter systemet NIOSH air filtration rating), noe som innebærer at den filterer bort minst 95% av luftbårne partikler, men ikke er oljeresistent. Den er den mest utbredte av profesjonelle partikkelfiltrerende ansiktsmaske. Denne typen åndedrettsvern beskytter mot partikler, men ikke mot gasser eller damp.

N95-masker anses som funksjonelt ekvivalente med visse masker som er regulert under visse andre jurisdiksjoner, som EUs **FFP2-åndedrettsvern** og Kinas **KN95-åndedrettsvern**. Det er imidlertid litt andre, men ikke store, forskjeller hva gjelder kriteriene for sertifisering etter disse standarder, hva gjelder filtreringsffekten og noen andre parametre som blant annet går på bruksomstendigheter.

N95-masken krever et fint nett av syntetiske polymerfibre produsert ved en meget spesialisert prosess kalt melt blowing som former det indre filteringlaget som filtrerer ut farlige partikler.

En tidlig forgjenger til N95 var et design utviklet av malayakineseren doktor Lien-teh Wu som arbeidet på oppdrag av det kinesiske keiserhoff høsten 1910, som var det første som beskyttet brukere mot bakterier i empirisk utprøving. Bakgrunnen var en pestepidemi som herjet i Mandsjuria. Dr. Wu utviklet med utgangspunkt i munnbind han var blitt fortrolig med under studier og forskning i Vesten en mer substantiell maske med flere lag av gasbind og bomull for filtrering av luften. Denne masken tjente da - til forskjell fra de nevnte munnbindene som fortrinnsvis i noen grad beskytter omstående umaskerte mot en smittebærendes utåndende - også til mer effektiv beskyttelse av den som benyttet masken selv. Gérald Mesny (1869-1911), en prominent fransk lege som var kommet for å overta etter Wu, nektet å bruke masken. Han døde flere dager etter av pesten. Masken ble viden produsert, under Wus oppsyn over produksjon og distribusjon av 60.000 masker under en senere pandemi, og den ble vist i flere presseoppslag.

Senere masker kunne gjenbrukes, men var klumpete og ukomfortable. I 1970-årene utviklet det amerikanske Bureau of Mines og NIOSH standarder for åndedrettsvern for engangsbruk, og den første N95-masken var utviklet av 3M og godkjent i 1972. Produktet var utviklet for industriell bruk, men det ble i 1990-årene i økende grad benyttet i helsepleien. Mange amerikanske selskaper innstilte sin produksjon av N95-masker i 2000-årene på grunn av kostnader til rettssaker ved klager, og på grunn av konkurranse fra utlandet.

Referanser
----------

1. ↑  «Respirator». *Språkrådet* **(norsk)**. Besøkt 6. april 2020.
2. ↑  «NIOSH-Approved N95 Particulate Filtering Facepiece Respirators - A Suppliers List». *U.S. National Institute for Occupational Safety and Health* **(engelsk)**. 19. mars 2020. Besøkt 27. mars 2020.
3. ↑  «Respirator Trusted-Source: Selection FAQs». *U.S. National Institute for Occupational Safety and Health* **(engelsk)**. 12. mars 2020. Besøkt 28. mars 2020.
4. ↑  «Comparison of FFP2, KN95, and N95 and Other Filtering Facepiece Respirator Classes» (PDF). *3M Technical Data Bulletin*. 1. januar 2020. Besøkt 28. mars 2020.
5. ↑  «Strategies for Optimizing the Supply of N95 Respirators: Crisis/Alternate Strategies». *U.S. Centers for Disease Control and Prevention* **(engelsk)**. 17. mars 2020. Besøkt 28. mars 2020.  Mal:PD-inline
6. ↑  Feng, Emily (16. mars 2020). «COVID-19 Has Caused A Shortage Of Face Masks. But They're Surprisingly Hard To Make». *NPR*.
7. 1 2  Lee, Kam Hing; Wong, Danny Tze-ken; Ho, Tak Ming; Ng, Kwan Hoong (2014). «Dr Wu Lien-teh: Modernising post-1911 China's public health service». *Singapore Medical Journal*. 55 (2): 99–102. PMC 4291938 Åpent tilgjengelig. PMID 24570319. doi:10.11622/smedj.2014025.
8. 1 2  Wilson, Mark (24. mars 2020). «The untold origin story of the N95 mask». *Fast Company* **(engelsk)**. Besøkt 26. mars 2020.
9. ↑  *A Treatise on Pneumonic Plague* **(engelsk)**. Berger-Levrault. 1926.
10. ↑  Ma, Zhongliang; Li, Yanli (2016). «Dr. Wu Lien Teh, plague fighter and father of the Chinese public health system». *Protein & Cell*. 7 (3): 157–158. PMC 4791421 Åpent tilgjengelig. PMID 26825808. doi:10.1007/s13238-015-0238-1.
11. ↑  Wilson, Mark (24. mars 2020). «The untold origin story of the N95 mask». *Fast Company* **(engelsk)**. Besøkt 27. mars 2020.
12. ↑  Smith, Sandy (22. juni 2006). «Six Respirator Manufacturers Warn President of Shortage of Masks». *EHS Today*.